Эсеккел

Эсеккел (çавăн пекех Ĕçкĕл, Эçеккел тенисем те тĕл пулаççĕ; выр. Эзекеево) - Чĕмпĕр облаçĕнчи Николаевка районĕнчи ял. Чăвашсем пурăнаççĕ. Истори XVII ĕмĕрте Чĕмпĕр-Сызрань чикĕлле йĕре сыхлакан хĕсметри çынсем никĕсленĕ. Çынсем 1797-мĕш çулччен кермен хресченĕсем, 1860-мĕш çулсемччен утел хресченĕсем пулнă. Çĕрĕçĕпе, выльăх-чĕрлĕх ĕрчетессипе пурăннă. 1904-мĕш çултанпа ялта чиркÿ пулнă. Çавăн пекех шкул, арман, тир-сăран, атă-пушмак ăстисем, çĕвĕçсем пулнине палăртмалла. 1930-мĕш çултанпа шпал тăакан савут та ĕçленĕ. Ял ячĕ пирки шута каяс пулсан, историксен тата таврапĕлÿçĕсен икĕ çулпа каймашкăн май пур: Атăлçи Пăлхар патшалăхĕнче эсегель текен йăхсем пулнине шута илни. Чăваш республикинчи Красноармейски районĕнчи Кĕçĕн Шетмĕ ялне 1927-мĕш çулччен Ӳсĕк тенĕ. Çавăн пекех Тутарстанти Пăва районĕнче Исекьел ятлă ял пур. Вырăсла иккĕшне те "Исаково" теççĕ. Паллах, асăннă икĕ çул-йĕр пĕр-пĕринпе хĕресленме те пултараççĕ. Йыш. Ял тытăмĕ 1897-мĕш çулта – 151 кил, 910 çын; 1913 – 190 кил, 1196 çын ; 1989 – 355 çын; 2002 – 261 çын. Паллă çынсем Сăнсем Вуламалли Г.Б. Матвеев, Е.А. Ягафова. Чуваши Ульяновские. Чăваш электронла энциклопедийĕнчи статья. СИМБИРСКО-САРАТОВСКИЕ ЧУВАШИ. Под общей редакцией проф. М. Г. Кондратьева. Чебоксары — 2004 Садыкова Резеда Камиловна. ИСТОРИКО-ЛИНГВИСТИЧЕСКИЙ АНАЛИЗ ТЮРКО-ТАТАРСКОЙ ТОПОНИМИИ УЛЬЯНОВСКОЙ ОБЛАСТИ РОССИЙСКОЙ ФЕДЕРАЦИИ 10.02.02.- Языки народов Российской Федерации(татарский язык) АВТОРЕФЕРАТ диссертации на соискание ученой степени кандидата филологических наук Казань-2003== Асăрхавсем Каçăсем Шаблон:Николаевка районĕ